दरभंगा/रांची : दू दिवसीय 10म अंतरराष्ट्रीय मैथिली सम्मेलन 22 आ 23 दिसंबरकेँ रांचीमे आयोजित होएत जाहिमे देश-विदेशक लोक भाग लेता। एहि सम्मेलनक महासचिव डॉ. बैद्यनाथ चौधरी बैजू जनौलनि जे सम्मेलन केँ सफल बनेबाक लेल तैयारी जोरशोर सऽ चलि रहल अछि। एहि सऽ पूर्व दिल्ली, मुंबई, कोलकाता, चेन्नई, तिरुपति, काठमांडू, गुवाहाटी आ देवघरमे इ सम्मेलन आयोजित भऽ चुकल अछि। एहि बेरक इ कार्यक्रम जनकपुरमे आयोजित होएबाक छल मुदा आब रांचीमे होएत, पछिला बरख सेहो इ दू दिवसीय आयोजन सूरत, गुजरातमे होएबाक छल मुदा अंतिम चरणमे देवघरमे भेल छल अर्थात दोसरो बेर इ आयोजन झारखंडमे होएत। इ आयोजन मैथिली भाषा केँ भारतक संविधानक अष्ठम अनुसूचीमे सूचीबद्ध करबाक खुशीमे मनाएल जाइत अछि। 